Man val verdiepings ver na sy doodFoto: ER24 ŉ Man is Donderdag dood ná hy ŉ paar verdiepings ver uit sy woonstel in Johannesburg geval het. Russel Meiring, woordvoerder van ER24, het gesê paramedici is omstreeks 09:00 na die toneel ontbied in Johannesburg se middestad, op die hoek van Rahima Moosa (Jeppe)- en Nuggetstraat. “Die oorledene het buite die woonstelblok in die straat gelê,” het hy verduidelik. “Paramedici het hom ondersoek en bevind dat hy ŉ noodlottige kopbesering opgedoen het. Hy is op die toneel dood verklaar.” Plaaslike owerhede stel ondersoek in.